b'\n_START_ARTICLE_\nMljet\n_START_SECTION_\nPrebivalstvo\n_START_PARAGRAPH_\nPo statisti\xc4\x8dnih podatkih iz leta 2001 je v naseljih na otoku stalno \xc5\xbeivelo 1111 prebivalcev.\n_START_SECTION_\nGospodarstvo\n_START_PARAGRAPH_\nV preteklosti so bile glavne gospodarske dejavnosti ribolov, vinogradni\xc5\xa1tvo, gojenje oliv in poljedelstvo, ki pa so v zadnjih desetletjih v upadanju, kar se pozna tudi na \xc5\xa1tevilu prebivalstva, ki stagnira. Nov gospodarski zagon pa daje otoku turizem, ki je v stalnem porastu.\n_START_SECTION_\nPrevoz\n_START_PARAGRAPH_\nNa otoku obratujeta dve javni avtobusni liniji, ki ju izvaja dubrovni\xc5\xa1ko podjetje Libertas. To sta liniji \xc5\xa1t. 18 Sobra - Pomena, ki povezuje trajektno pristani\xc5\xa1\xc4\x8de z zahodnimi oto\xc4\x8dnimi naselji, in \xc5\xa1t. 19 Sobra - Korita, ki povezuje trajektno pristani\xc5\xa1\xc4\x8de z vzhodnimi oto\xc4\x8dnimi naselji.\n_START_SECTION_\n\xc5\xbdivalstvo\n_START_PARAGRAPH_\nNa otoku \xc5\xbeivi veliko \xc5\xbeivali, naj\xc5\xa1tevil\xc4\x8dnej\xc5\xa1e so kune belice, mi\xc5\xa1i, polhi, je\xc5\xbei, \xc5\xbeabe, kobilice, kosi, divji golobi, galebi, sokoli, belou\xc5\xa1ke in slepci. Strupenih ka\xc4\x8d na otoku ni, saj so njihovo neko\xc4\x8d \xc5\xa1tevilno vrsto na\xc4\x8drtno avstro-ogrske oblasti izni\xc4\x8dili po letu 1910 z naselitvijo malih mungosov (lat. Herpestes javanicus). _NEWLINE_Na Mljet so bili kasneje naseljeni \xc5\xa1e jeleni, mufloni, divje svinje, zajci, jerebice in fazani._NEWLINE_V morju pa \xc5\xbeivijo jastogi in raki ter \xc5\xa1tevilne ribe.\n_START_SECTION_\nZgodovina\n_START_PARAGRAPH_\nBlizu Babinih ku\xc4\x8da pri Velikem jezeru so odkrili ostanke naselja in grobov iz Ilirske dobe, na bli\xc5\xbenjem vrhu Mali Gradac pa so ostanki Ilirske fortifikacije. V rimski dobi se je dana\xc5\xa1nji Mljet imenoval Melite. Leta 1333 postane otok posest Dubrovnika. Za kratek \xc4\x8das je bil pod upravo Francozov, do leta 1918 je spadal pod Avstro-ogrsko. Po tem letu je pripadal Jugoslaviji. Od leta 1991 je sestavni del Hrva\xc5\xa1ke.\n_START_SECTION_\nLegenda\n_START_PARAGRAPH_\nLegenda pravi, naj bi na otok naplavilo Grka Odiseja, kasneje \xc5\xa1e apostola Pavla.'